《嘉靖庚寅辽左有洪沟之败作悲洪沟》
唐代·周祚

义州之兵宿雄武，老者缚牛壮扼虎。
生来苦战无复畏，骑马杀胡安足数。
五月边陲月正生，胡人杀人声彻城。
可怜郭家两兄弟，提刀逐胡天始明。
狼山何高不可陟，洪沟之深深莫测。
帐下诸人尽爱死，见贼仍多相向泣。
当时实失主将谋，二千精锐同时休。
血作沟中水流赤，胡人歌唱来边头。
胡人争骑义州马，日日来牧长城下。
天生不有陈将军，洪沟之败难复闻。

作者简介：唐末进士。诗一首。